ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka en ka en ka en ka en en en en fa en en en ka en ka ka en ka ka ka ka es en en es es en en ka en ka
ისევ ერთპარტიული მთავრობა და ქაოსი პარლამენტში – რამაზ საყვარელიძის პროგნოზი – nostal.ge
რას დაჰპირდა ალენ დელონი ვოლოდიმირ ზელენსკის, რომელმაც ფრანგ მსახიობს ექსკლუზიური ინტერვიუ მისცა (ვიდეო)
გამოკითხვების თანახმად, იტალიაში დღეს საპარლამენტო არჩევნებში ულტრამემარჯვენე „იტალიის ძმები“ გაიმარჯვებს
ბერლუსკონი: პუტინს უკრაინაში შეჭრა აიძულეს, მას კიევის სათავეში „ღირსეული ხალხის“ მოყვანა სურდა
ევრო დოლართან მიმართებით ვარდნას განაგრძობს – მიზეზები და პროგნოზები
იტალიაში მოდის ნამდვილი დღესასწაულია – ჯორჯო არმანიმ გაზაფხული-ზაფხულის სეზონის კოლექციები წარადგინა (ვიდეო)
ზოდიაქოს 6 ნიშანი, რომელთაც ძალიან უჭირთ თქვან: „მიყვარხარ“
საბერძნეთში 47 წლის მეეზოვე, რომელიც სამოდელო კარიერაზე ოცნებობდა, პოდიუმზე ავიდა – დაუჯერებელი ისტორია (ვიდეო)
საქართველოს ნაკრებმა ჩრდილოეთ მაკედონია დაამარცხა და ერთა ლიგის პლეი ოფში გავიდა (ვიდეო)
წყალდიდობა იტალიაში: დაკარგული 8 წლის მატიას ცხედარი მე-8 დღეს იპოვეს (ვიდეო)
იცით თუ არა, როგორ მოქმედებს კაცზე ქალის ცრემლების არომატი? – რა შეუძლია სუნს
ისევ ერთპარტიული მთავრობა და ქაოსი პარლამენტში – რამაზ საყვარელიძის პროგნოზი
1,070 1 minute read
პოლიტოლოგი რამაზ საყვარელიძე ორგანიზაცია Survition-ის კვლევებს ენდობა, რომლის თანახმადაც, 2020 წლის სპარლამენტო არჩევნებში „ქართული ოცნება“ იმარჯვებს.
როგორც პოლიტოლოგი PIA.GE -სთან საუბრისას აცხადებს, არჩევნების შემდეგ ისევ ერთპარტიული მთავრობა ჩამოყალიბდება.
მისი თქმით, ქვეყანაში პარტიები არ არიან მზად, რომ კოალიციური მთავრობა შექმნან.
„ერთპარტიული მმართველობა ჯობია, თუ მრავალი უხარისხო პარტიის შედეგად შექმნილი მმართველობა? – საკითხი ასე ისმის. ხომ ხედავთ, რა მდგომარეობაა, არ არიან პარტიები მზად, რომ თავის თავზე აიღონ მართვის თუნდაც რაღაც პროცენტი“, – ამბობს რამაზ საყვარელიძე.
პოლიტოლოგის შეფასებით, კოალიციური მთავრობა რომ შეიქმნას, უნდა იყოს პროფესიული დაპირისპირებები და არა პიროვნული.
„დაპირისპირება, ძირითადად, სხვის შეურაცხყოფაშია ასახული. ჩვენთან კი არა, აშშ-ის პრეზიდენტობის კანდიდატების პირველი დებატები იყო პიროვნულზე ორიენტირებული, ერთმანეთს შეურაცხყოფას აყენებდნენ.
პიროვნებაზე გადასვლა სხვაგანაც ხდება, თუმცა სხვაგან ეს ნაკლებ ზიანს აყენებს ქვეყანას, რადგან ის ქვეყნები უფრო მაგრად დგანან, ვიდრე ცალკეული პოლიტიკოსები. ჩვენთან ჯერ კიდევ ბევრი პრობლემაა. შესაბამისად, პოლიტიკოსების ხარისხია უფრო მნიშვნელოვანი“, – განაცხადა რამაზ საყვარელიძემ.
მისი თქმით, კოალიციურმა მთავრობამ სხვა ევროპულ ქვეყნებში კრიზისი შექმნა.
„ერთი მხრივ, დამაფიქრებელია, რამდენად სწორი იყო კოალიციური მთავრობის და შესაბამისად საპარლამენტო რესპუბლიკისკენ თავქუდმოგლეჯილი სწრაფვა, როგორც ჩვენ გვაქვს“, – აღნიშნა რამაზ საყვარელიძემ.
პოლიტოლოგი მე-10 მოწვევის პარლამენტს, რომელიც ერთჯერადად დაწესებული 1%-იანი ბარიერის გამო მრავალპარტიული იქნება, „ქაოსს“ უწინასწარმეტყველებს.
„მცირე და ძლიერი პარტიები ჯობდა მრავალს და სუსტს. ყველა პარტია ეცდება მივიდეს მიკროფონთან, ასეთი იქნება ძალიან ბევრი. ჩვენ ანალოგიური პარლამენტი 90-იან წლებში გვქონდა, სადაც ქაოსის ხარისხი ძალიან მაღალი იყო. მაგიტომ აწესებენ ბარიერებს, რომ პარლამენტში ქაოსი არ იყოს. აქ იქნება ქაოსი“, – განაცხადა რამაზ საყვარელიძემ.
ინფორმაციისთვის, 2020 წლის საპარლამენტო არჩევნები 31 ოქტომბერს 120/30-ზე მოდელით და 1%-იანი ბარიერით ჩატარდება, რაც იმას ნიშნავს, რომ საკანონმდებლო ორგანოში პროპორციული სიით 120 დეპუტატი შევა, მაჟორიტარი კი 30 იქნება.
ერთჯერადად რჩება ბლოკის ინსტიტუტი. ბლოკებისთვის არის დიფერენცირებული საარჩევნო ბარიერი, კერძოდ, რამდენი პარტიაც იქნება წარმოდგენილი ბლოკში, იმდენი პროცენტი უნდა გადალახოს საარჩევნო სუბიექტმა.
პარტია, რომელიც არჩევნებზე პროპორციული სისტემით 40%-ზე ნაკლებ მხარდაჭერას მიიღებს, მთავრობას დამოუკიდებლად ვერ დააკომპლექტებს.
31 ოქტომბრის არჩევნები რამაზ საყვარელიძე
მიწისძვრის შედეგად საბერძნეთის კუნძულ სამოსზე 2 მოსწავლე დაიღუპა
პოლიტიკოსების ნათელმირონობა - ვინ ვისი ნათლიაა?
„მას დედა ემიგრაციაში, საბერძნეთში ჰყავს“ – რა ვერსიები ვრცელდება ქუთაისში „საქართველოს ბანკის“ ფილიალზე თავდამსხმელის შესახებ
საქართველოს მოსახლეობის 23% უცხოეთში ემიგრაციაშია წასული – კვლევა
ბელგია თავშესაფრის მოთხოვნაზე საქართველოს მოქალაქეებს, ძირითადად, უარს ეუბნება – ოფიციალური მიზეზი
საბერძნეთის პრემიერი: მოსახლეობა უნდა მოემზადოს ძალიან რთული ზამთრისთვის, რაც გაზის ფასის ზრდით იქნება განპირობებული
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
საბერძნეთის პრემიერი: მოსახლეობა უნდა მოემზადოს ძალიან რთული ზამთრისთვის, რაც გაზის ფასის ზრდით იქნება განპირობებული
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber